title: 77/63/EEZ: Odluka Vijeća od 21. prosinca 1976. o izmjeni Odluke 71/306/EEZ o osnivanju Savjetodavnoga odbora za ugovore o javnoj nabavi

text:
01/Sv. 17            HR                                 Službeni list Europske unije                                                      7
31977D0063
15.1.1977.                                      SLUŽBENI LIST EUROPSKIH ZAJEDNICA                                                   L 13/15
                                                            ODLUKA VIJEĆA
                                                         od 21. prosinca 1976.
                o izmjeni Odluke 71/306/EEZ o osnivanju Savjetodavnoga odbora za ugovore o javnoj nabavi
                                                                (77/63/EEZ)
VIJEĆE EUROPSKIH ZAJEDNICA,                                               (b) u članku 2., odmah nakon riječi „javnim radovima” dodaju
                                                                              se riječi „i javnoj nabavi robe”; i
uzimajući u obzir Ugovor o osnivanju Europske ekonomske
zajednice;                                                                (c) u članku 3. drugom stavku brišu se riječi „po jednog zamje
                                                                              nika” i zamjenjuju riječima „jednog ili dva zamjenika”.
uzimajući u obzir nacrt Odluke koji je podnijela Komisija;
                                                                                Članak 2.
budući da provedba mjera koje je usvojilo Vijeće na području              Danom stupanja na snagu ove Odluke Odbor je preimenovan u
ugovora o javnoj nabavi može izazvati poteškoće za koje se čini           Savjetodavni odbor za ugovore o javnoj nabavi.
da ih je poželjno proučiti zajedno s onima koje se pojavljuju u
području ugovora o javnim radovima;                                                                    Članak 3.
budući da je u tu svrhu preporučljivo proširiti djelovanje i sastav       Ova se Odluka objavljuje u Službenom listu Europskih zajednica.
Savjetodavnoga odbora za ugovore o javnim radovima,
                                                                          Ona proizvodi učinke od dana objave.
ODLUČILO JE:
                            Članak 1.                                     Sastavljeno u Bruxellesu 21. prosinca 1976.
Odluka 71/306/EEZ mijenja se kako slijedi:
                                                                                Za Vijeće
(a) u članku 1., brišu se riječi „javnim radovima” i zamjenjuju                                                   Predsjednik
    riječima „javnoj nabavi”;                                                                           A. P. L. M. M. van der STEE


title: Odluka (EU) 2017/1699 Europskog parlamenta od 27. travnja 2017. o razrješnici za izvršenje proračuna Europske zaklade za osposobljavanje za financijsku godinu 2015.

text:
               29.9.2017

               HR

               Službeni list Europske unije

               L 252/284

         ODLUKA (EU) 2017/1699 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europske zaklade za osposobljavanje za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europske zaklade za osposobljavanje za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske zaklade za osposobljavanje za financijsku godinu 2015., s odgovorima Zaklade (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Zaklada treba dobiti za izvršenje proračuna za financijsku godinu 2015. (05873/2017 – C8-0057/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1339/2008 Europskog parlamenta i Vijeća od 16. prosinca 2008. o osnivanju Europske zaklade za osposobljavanje (4), a posebno njezin članak 17.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za zapošljavanje i socijalna pitanja (A8-0118/2017),

               1.

               daje razrješnicu direktorici Europske zaklade za osposobljavanje za izvršenje proračuna Zaklade za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktorici Europske zaklade za osposobljavanje, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 168.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 354, 31.12.2008., str. 82.

      (5)  SL L 328, 7.12.2013., str. 42.


title: 2013/672/EU: Odluka Vijeća od 15. studenoga 2013. o sklapanju Protokola kojim se određuju ribolovne mogućnosti i financijski doprinos predviđeni Sporazumom o partnerstvu u ribarstvu između Europske zajednice i Islamske Republike Mauritanije za razdoblje od dvije godine

text:
               22.11.2013

               HR

               Službeni list Europske unije

               L 313/3

         ODLUKA VIJEĆA
   od 15. studenoga 2013.
   o sklapanju Protokola kojim se određuju ribolovne mogućnosti i financijski doprinos predviđeni Sporazumom o partnerstvu u ribarstvu između Europske zajednice i Islamske Republike Mauritanije za razdoblje od dvije godine
   (2013/672/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno članak 43., u vezi s njegovim člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Dana 30. studenoga 2006. Vijeće je donijelo Uredbu (EZ) br. 1801/2006 o sklapanju Sporazuma o partnerstvu u ribarstvu između Europske zajednice i Islamske Republike Mauritanije (1) („Sporazum o partnerstvu”).

               (2)

               Unija je pregovarala o novom Protokolu s Islamskom Republikom Mauritanijom („novi Protokol”) kojim se plovilima EU-a dodjeljuju ribolovne mogućnosti u vodama koje pripadaju pod suverenitet ili nadležnost Mauritanije u pogledu ribolova.

               (3)

               Novi Protokol potpisan je na temelju Odluke Vijeća 2012/827/EU (2) i privremeno se primjenjuje od datuma njegovog potpisivanja.

               (4)

               Novi bi Protokol trebalo odobriti,

         DONIJELO JE OVU ODLUKU:
   Članak 1.
   Ovime se u ime Unije odobrava Protokol kojim se utvrđuju ribolovne mogućnosti i financijska naknada predviđene Sporazumom o partnerstvu u ribarstvu između Europske zajednice i Islamske Republike Mauritanije za razdoblje od dvije godine („Protokol”) (3).
   Članak 2.
   Predsjednik Vijeća u ime Unije daje obavijest iz članka 11. Protokola (4).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 15. studenoga 2013.

            Za Vijeće

            Predsjednik

         R. ŠADŽIUS

      (1)  SL L 343, 8.12.2006., str. 1.

      (2)  SL L 361, 31.12.2012., str. 43.

      (3)  Tekst Protokola objavljen je u SL L 361, 31.12.2012., str. 44. zajedno s odlukom o potpisu.

      (4)  Datum stupanja Protokola na snagu objavit će Glavno tajništvo Vijeća u Službenom listu Europske unije.


title: Odluka Vijeća 2014/913/ZVSP od 15. prosinca 2014. za potporu Haškom kodeksu postupanja i neširenju balističkih projektila u okviru provedbe Strategije EU-a za sprečavanje širenja oružja za masovno uništavanje

text:
               17.12.2014

               HR

               Službeni list Europske unije

               L 360/44

         ODLUKA VIJEĆA 2014/913/ZVSP
   od 15. prosinca 2014.
   za potporu Haškom kodeksu postupanja i neširenju balističkih projektila u okviru provedbe Strategije EU-a za sprečavanje širenja oružja za masovno uništavanje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 26. stavak 2.,
   budući da:

               (1)

               Europsko vijeće donijelo je 12. prosinca 2003. Strategiju EU-a za sprečavanje širenja oružja za masovno uništavanje („Strategija”), čije poglavlje III. sadrži popis mjera za suzbijanje takvog širenja koje treba poduzeti kako unutar Unije tako i u trećim zemljama.

               (2)

               EU aktivno provodi Strategiju i mjere navedene u njezinim poglavljima II. i III., na primjer, oslobađajući financijske izvore za potporu posebnim projektima koji vode jačanju multilateralnog sustava za suzbijanje širenja i multilateralnih mjera izgradnje povjerenja. Haški kodeks postupanja protiv širenja balističkih projektila („Kodeks” ili „HCoC”) i Režim kontrole raketne tehnologije („MTCR”) sastavni su dijelovi tog sustava. Cilj je kodeksa i MTCR-a sprečavanje i zaustavljanje širenja sustava balističkih projektila kojima se može isporučivati oružje za masovno uništenje („OMU”) i s njim povezana tehnologija.

               (3)

               Vijeće je 17. studenoga 2003. donijelo Zajedničko stajalište 2003/805/ZVSP (1). To Zajedničko stajalište između ostalog poziva na promicanje potpisivanja Kodeksa od strane što je više moguće zemalja, posebno onih koje raspolažu balističkim projektilima, kao i na daljnji razvoj i provedbu Kodeksa, posebno njegovih mjera za izgradnju povjerenja, i na promicanje što tješnjih povezanosti između Kodeksa i sustava UN-a koji se temelji na multilateralnim dogovorima o neširenju.

               (4)

               Dana 8. prosinca 2008. Vijeće je donijelo svoje zaključke i dokument naslovljen „Nove vrste aktivnosti Europske unije za sprečavanje širenja oružja za masovno uništenje i sustava njegove isporuke”. U tom je dokumentu navedeno, između ostalog, da širenje OMU-a i sustava njihove isporuke još uvijek predstavlja jedan od najvećih sigurnosnih izazova te da je politika neširenja ključni element Zajedničke vanjske i sigurnosne politike. S obzirom na postignuti napredak i stalne napore u provedbi „novih smjerova djelovanja”, Vijeće je u prosincu 2010. dogovorilo produženje razdoblja njihove provedbe do kraja 2012.

               (5)

               Vijeće je 18. prosinca 2008. donijelo Odluku 2008/974/ZVSP (2) o potpori Kodeksu u okviru provedbe Strategije.

               (6)

               Dana 23. srpnja 2012. Vijeće je donijelo Odluku 2012/423/ZVSP (3). Ta Odluka omogućila je uspješno promicanje univerzalnosti Kodeksa i usklađenosti s njegovim načelima. Prioritet je Unije nastaviti dijalog između država potpisnica i država koje nisu potpisnice, s ciljem daljnjeg promicanja univerzalnosti Kodeksa i njegove bolje provedbe i poboljšanja. Ova popratna Odluka treba doprinijeti tom procesu.

               (7)

               Općenito, nastavak širenja balističkih projektila osposobljenih za isporuku OMU-a uzrokuje sve veću zabrinutost međunarodne zajednice, posebno trenutni projekti balističkih projektila na Bliskom istoku, u Sjeveroistočnoj Aziji i Jugoistočnoj Aziji, uključujući Iran, Siriju i Demokratsku Narodnu Republiku Koreju („DNRK”).

               (8)

               Vijeće sigurnosti UN-a naglasilo je u RVSUN-u 1540 (2004) i podsjetilo u RVSUN-u 1977 (2011) da širenje nuklearnog, kemijskog i biološkog oružja i sredstava njihove isporuke, predstavlja prijetnju za međunarodni mir i sigurnost te obvezalo države, među ostalim, da se suzdrže od podupiranja na bilo koji način nedržavnih sudionika u razvoju, proizvodnji, stjecanju, posjedovanju, prijevozu, prijenosu ili uporabi nuklearnog, kemijskog ili biološkog oružja i sustava njihove isporuke. Opasnost za međunarodni mir i sigurnost uzrokovana nuklearnim, kemijskim i biološkim oružjem i sredstvima njihove isporuke potvrđena je u RVSUN-u 1887 (2009) o neširenju nuklearnog oružja i nuklearnom razoružanju. Nadalje, Vijeće sigurnosti UN-a odlučilo je u rezolucijama VSUN-a 1929 (2010) i 1718 (2006), između ostalog, na temelju prethodno navedenih rezolucija VSUN-a 1540(2004), 1977(2011) i 1887(2009) da Iran i DNRK ne bi trebali poduzimati nikakve aktivnosti povezane s balističkim projektilima koji mogu isporučivati nuklearno oružje, uključujući lansiranja koja upotrebljavaju tehnologiju balističkih projektila i da države trebaju poduzeti sve potrebne mjere za sprečavanje prijenosa tehnologije ili tehničke pomoći Iranu i DNRK-u povezane s tim aktivnostima.

               (9)

               Ova bi Odluka trebala poslužiti, općenitije, za potporu nizu aktivnosti usmjerenih na borbu protiv širenja balističkih projektila,

         DONIJELO JE OVU ODLUKU:
   Članak 1.
   1.   Za potrebe osiguranja kontinuirane i praktične provedbe određenih elemenata Strategije, kako je navedeno u Prilogu, Unija:

               (a)

               podupire aktivnosti Kodeksa i MTCR-a, posebno s ciljem:

                           i.

                           promicanja univerzalnosti Kodeksa, a posebno potpisivanja Kodeksa od strane svih država koje raspolažu balističkim projektilima;

                           ii.

                           potpore provedbe i jačanja vidljivosti Kodeksa;

                           iii

                           promicanja pridržavanja smjernica MTCR-a i njegova Priloga;

               (b)

               općenito, podupiranja niza aktivnosti za borbu protiv širenja balističkih projektila, posebno usmjerenih na podizanje svijesti o toj prijetnji, intenziviranje nastojanja da se poveća učinkovitost multilateralnih instrumenata, pružanje podrške inicijativama usmjerenima na navedene posebne izazove i pomaganje zainteresiranim zemljama da ojačaju na nacionalnoj razini odgovarajuće sustave kontrole izvoza.

         2.   U ovom kontekstu, projekti koje Unija treba poduprijeti obuhvaćaju sljedeće posebne aktivnosti:

               (a)

               aktivnosti za potporu Kodeksu:

                           i.

                           pripremiti i objaviti „paket dobrodošlice” za promidžbene aktivnosti prema državama koje nisu potpisnice Kodeksa, podsjećajući također na obveze država članica potpisnica;

                           ii.

                           organizirati širenje popratnih događaja u Beču povodom godišnjeg sastanka država potpisnica HCoC-a;

                           iii.

                           organizirati popratne događaje promidžbenih aktivnosti u potporu HCoC-a u okviru sastanaka Prvog odbora Opće skupštine UN-a;

                           iv.

                           organizirati do tri regionalna seminara informiranja koji se temelje na prioritetima EU-a (po mogućnosti, zemljama Azije, zaljevskim zemljama i zemljama Latinske Amerike);

                           v.

                           poticati predstavnike država potpisnica i država koje nisu potpisnice iz zemalja u razvoju na sudjelovanje u godišnjim sastancima HCoC-a i seminarima informiranja;

                           vi.

                           organizirati sjednice za podizanje svijesti za države koje su nedavno pristupile HCoC-u kako bi im se pomoglo u ispunjavanju njihovih obveza, između ostalog u okviru godišnjeg sastanka HCoC-a u Beču;

                           vii.

                           podupirati koordinaciju napora promicanja HCoC-a s aktivnostima UN-ova Odbora 1540, između ostalog putem financiranja sudjelovanja stručnjaka HCoC-a u posjetima državama Odbora 1540;

                           viii.

                           Podupirati siguran mehanizam za informacije i za komunikaciju HCoC-a (e-ICC), uključujući putem tehničkog poboljšanja internetske stranice;

               (b)

               aktivnosti za potporu neširenju balističkih projektila općenito:

                           i.

                           organizirati do četiri seminara za podizanje svijesti o širenju balističkih projektila u okviru multilateralnih foruma, eventualno povezanih s promotivnim događajima HCoC-a iz točke (a), poput seminara u okviru Opće skupštine Ujedinjenih naroda ili pripremnih odbora Ugovora o neširenju nuklearnog oružja.

                           ii.

                           organizirati do tri seminara za podizanje svijesti o širenju balističkih projektila i poticati rasprave o izgledima boljeg rješavanja prijetnje širenja balističkih projektila na regionalnoj razini, eventualno u svezi s ostalim aktivnostima informiranja EU-a o HCoC-u; u suradnji s državama u pitanju, seminari bi se mogli održati u Aziji, području Zaljeva i Latinskoj Americi.

                           iii.

                           osigurati četiri informativna dokumenta o mogućim daljnjim multilateralnim mjerama sprečavanja prijetnje širenja raketnog oružja i promicanja napora u vidu razoružanja u području balističkih projektila, s posebnim naglaskom na moguće mjere za izgradnju povjerenja i istraživanje mogućnosti usvajanja regionalnog fokusa kao prvi korak, na primjer u područjima od posebnog interesa za Uniju i/ili ako se može očekivati napredak u bliskoj budućnosti.

                           iv.

                           kako bi se spriječila tehnologija dvojne namjene i prijenos znanja u ranoj fazi, organizirati do tri sjednice za podizanje svijesti za stručnjake, posebno iz područja znanosti i/ili svemira i industrije.

                           v.

                           poticati pristup znanstvenicima iz zemalja u razvoju koji rade na neširenju raketnog oružja projektima Centara izvrsnosti EU-a.

                           vi.

                           u suradnji s Centrima izvrsnosti EU-a, organizirati ciljane stručne misije u trećim zemljama u cilju razmjene informacija i iskustava u vezi s raketnom tehnologijom i povezanih s kontrolom izvoza robe dvojne namjene te im pomoći izgraditi dodatne nacionalne sposobnosti.

                           vii.

                           podržavati obučavanje stručnjaka o neširenju balističkih projektila sudjelovanjem u programima EU-a kao što je Europsko učilište za sigurnost i obranu ili programima država članica Unije („države članice”).

         Podroban opis projekata određen je u Prilogu.
   Članak 2.
   1.   Visoki predstavnik Unije za vanjske poslove i sigurnosnu politiku (VP) odgovoran je za provedbu ove Odluke.
   2.   Tehničku provedbu projekata iz članka 1. stavka 2. izvršava Fondation pour la Recherche Stratégique (FRS) koja tu zadaću provodi pod odgovornošću VP-a. U tu svrhu VP sklapa potrebne aranžmane s FRS-om.
   Članak 3.
   1.   Referentni financijski iznos za provedbu projekata iz članka 1. stavka 2. iznosi 990 000 EUR.
   2.   Rashodima koji se financiraju iz iznosa određenog stavkom 1. upravlja se u skladu s postupcima i pravilima koji se primjenjuju na opći proračun Unije.
   3.   Komisija nadzire ispravnost upravljanja rashodima iz stavka 1. U tu svrhu ona sklapa financijski sporazum s FRS-om. Sporazumom se utvrđuje da FRS treba osigurati vidljivost doprinosa EU-a, u skladu s njegovom veličinom.
   4.   Komisija nastoji zaključiti sporazum o financiranju iz stavka 3. što je prije moguće, a nakon stupanja na snagu ove Odluke. Ona obavještava Vijeće o svim problemima u tom procesu i o datumu sklapanja sporazuma o financiranju.
   Članak 4.
   1.   VP izvješćuje Vijeće o provedbi ove Odluke na temelju redovitih izvješća koje sastavlja FRS. Ta izvješća predstavljaju temelj za evaluaciju koju provodi Vijeće.
   2.   Komisija pruža informacije o financijskim aspektima projekata navedenih u članku 1. stavku 2.
   Članak 5.
   1.   Ova Odluka stupa na snagu na dan donošenja.
   2.   Ova Odluka prestaje važiti 30 mjeseci nakon datuma sklapanja sporazuma o financiranju iz članka 3. stavka 3. Međutim, ona prestaje važiti šest mjeseci nakon stupanja na snagu ako se u tom roku ne sklopi sporazum o financiranju.

      Sastavljeno u Bruxellesu 15. prosinca 2014.

            Za Vijeće

            Predsjednica

         F. MOGHERINI

      (1)  Zajedničko stajalište Vijeća 2003/805/ZVSP od 17. studenoga 2003. o univerzalizaciji i jačanju multilateralnih sporazuma na području neširenja oružja za masovno uništenje i sredstava njihove isporuke (SL L 302, 20.11.2003., str. 34.).

      (2)  Odluka Vijeća 2008/974/ZVSP od 18. prosinca 2008. za potporu Haškom kodeksu postupanja protiv širenja balističkih projektila u okviru provedbe Strategije EU-a za sprečavanje širenja oružja za masovno uništavanje (SL L 345, 23.12.2008., str. 91.).

      (3)  Odluka Vijeća 2012/423/ZVSP od 23. srpnja 2012. o potpori neširenju balističkih projektila u okviru provedbe Strategije EU-a za sprečavanje širenja oružja za masovno uništavanje i Zajedničkog stajališta Vijeća 2003/805/ZVSP (SL L 196, 24.7.2012., str. 74.).

      PRILOG
      1.   CILJEVI
      Unija snažno promiče neširenje projektila. Njezina nastojanja u tom pogledu uključuju Strategiju i Zajedničko stajalište 2003/805/ZVSP. Osim toga, Vijeće je podržalo „Nove vrste aktivnosti Europske unije za sprečavanje širenja oružja za masovno uništenje i sustava njegove isporuke”, a EU je podupro Rezoluciju VSUN-a 1540 (2004), na koju se kasnije poziva rezolucija VSUN-a 1977 (2010).
      Unija smatra da je MTCR važan multilateralni instrument, čiji je cilj smanjiti širenje sustava balističkih projektila i s tim povezane tehnologije i znanja kroz uspostavu i provedbu propisa o kontroli izvoza osjetljivih materijala. 19 država članica članice su MTCR-a, a sve države članice provode popis kontrole izvoza MTCR-a putem Uredbe Vijeća (EZ) br. 428/2009 (1).
      Unija je snažno podržala aktivnosti Kodeksa od njegova nastanka i redovito je izražavala zabrinutost zbog širenja balističkih projektila. Unija smatra Kodeks središnjom mjerom transparentnosti i izgradnje povjerenja. Sve su države članice potpisale Kodeks i provode ga u dobroj vjeri.
      U prošlosti, Unija je nastojala prevladati preostale nedostatke u provedbi Kodeksa i njegovoj univerzalnosti organiziranjem radionica, sastanaka stručnjaka i regionalnih seminara za podizanje svijesti. Te aktivnosti koje su organizirane u skladu s Odlukom 2008/974/ZVSP i koje je provo FRS, pokazale su se učinkovitima i relevantnima.
      Ohrabrena ishodom tih događaja, Unija obavlja svoju inicijativu i podupire tri aspekta Kodeksa kako slijedi:

                  (a)

                  univerzalnost Kodeksa,

                  (b)

                  provedbu Kodeksa,

                  (c)

                  jačanje i poboljšanje funkcioniranja Kodeksa.

            Taj postupak proveden je u skladu s Odlukom 2012/423/ZVSP, koja je omogućila razvoj nekoliko inicijativa za potporu HCoC, između ostalog:

                  (a)

                  razvoj posebne sigurne internetske stranice;

                  (b)

                  organizaciju nekoliko popratnih događaja čiji je cilj promicanje Kodeksa među državama koje nisu potpisnice Kodeksa u Beču, Ženevi i New Yorku;

                  (c)

                  radionice u svrhu podizanja svijesti za zemlje Afrike i Bliskog istoka u Parizu;

                  (d)

                  regionalni seminari u Singapuru, Abu Dhabiu i Limi;

                  (e)

                  priprema dokumenata koji potiču na razmišljanje.

            Odluka 2012/423/ZVSP doprinijela je podizanju svijesti o Kodeksu i njegovu promicanju spram trećih zemalja. Putem te je Odluke Unija podržala Francusku, Japan, Kostariku, Mađarsku, Peru i Rumunjsku u njihovim aktivnostima u svojstvu predsjedatelja HCoC-a. Povećanjem profila HCOC-a, olakšala je pridržavanje Kodeksa od stranenovih članova.
      U svjetlu postignutih rezultata i daljeg širenja balističkih projektila osposobljenih za isporuku OMU-a koji predstavljaju razlog za sve veću zabrinutost međunarodne zajednice, posebno tekući raketni programi u sjeveroistočnoj Aziji i Bliskom istoku i Jugoistočnoj Aziji, uključujući Iran i DNRK, provodit će se sljedeće aktivnosti:

                  (a)

                  projekt 1., informacije i komunikacija;

                  (b)

                  projekt 2., jačanje neširenja balističkih projektila;

                  (c)

                  projekt 3., univerzalizacija HCOC-a – aktivnosti informiranja;

            Idući dalje od samo promicanja pridržavanja Kodeksa i MTCR-a, ova Odluka omogućuje produbljivanje međunarodne rasprave o širenju balističkih projektila i uključivanje novih regionalnih područja i novih zajednica.
      2.   OPRIS PROJEKTA
      2.1.   Projekt 1.: Informacije i komunikacija
      2.1.1.   Cilj projekta
      Kodeks predstavlja važan instrument za suzbijanje širenja balističkih projektila i povezane tehnologije kroz mjere izgradnje povjerenja i transparentnosti. Međutim, potrebno je učiniti više kako bismo ga podržali, posebno s ciljem:

                  (a)

                  promicanja univerzalnosti Kodeksa, a posebno potpisivanja Kodeksa od strane svih država koje raspolažu balističkim projektilima i svemirskim kapacitetima;

                  (b)

                  podupiranja provedbe Kodeksa u svim aspektima;

                  (c)

                  jačanja vidljivosti Kodeksa.

            2.1.2.   Opis projekta
      Projekt predviđa tri vrste aktivnosti:

                  (a)

                  pripremu, izradu, tiskanje i distribuciju do 1 500 brošura o potpori Unije Kodeksu. Brošura će također uključivati:

                              i.

                              opis HCoC-a;

                              ii.

                              ciljeve HCoC-a;

                              iii.

                              opis godišnjih izjava, obavijesti prije lansiranja i dobrovoljne promatračke misije;

                              iv.

                              Europsku strategiju za HCoC i širenje sredstava isporuke OMU-a;

                              v.

                              demarše koje treba ispuniti kako bi se potpisao Kodeks;

                              vi.

                              podatke za kontakt za države koje nisu potpisnice Kodeksa.

                  (b)

                  pripremu, izradu, tiskanje i distribuciju do 1 000 tiskanih brošura „paketa dobrodošlice” i USB ključa za promidžbene aktivnosti u smjeru država koje nisu potpisnice Kodeksa također podsjećajući na obveze država potpisnica. Također će biti dostupna na internetu i obuhvaćati sve potrebne informacije o Kodeksu i odgovarajućim kontaktnim točkama. „Paket dobrodošlice” uključivat će brošuru opisanu u točki 2(a);

                  (c)

                  podupiranje i ažuriranje sigurnog internetskog mehanizma za informacije i za komunikaciju HCoC-a („neposredan elektronski središnji kontakt” — e-ICC), između ostalog putem tehničkih poboljšanja internetske stranice u bliskoj suradnji s austrijskim federalnim ministarstvom vanjskih poslova.

            2.1.3.   Očekivani rezultati projekta/pokazatelji

                  (a)

                  Kroz široku distribuciju „paketa dobrodošlice” tijekom raznih događaja, postići veću razinu osviještenosti među partnerima o dodanoj vrijednosti HCoC-a i ulozi Unije.

                  (b)

                  Sigurnija internetska stranica HCoC-a omogućuje poboljšanu razmjenu relevantnih informacija među partnerima.

                  (c)

                  Uporaba „paketa dobrodošlice” od strane predsjedatelja HCoC-a, austrijskog tajništva („neposredan središnji kontakt” („ICC”)), Unije i drugih partnera, prema potrebi, u njihovim aktivnostima informiranja.

            2.1.4.   Korisnici projekta
      Korisnici projekta su i države potpisnice HCoC-a i države koje nisu potpisnice Kodeksa.
      2.2.   Projekt 2., jačanje neširenja balističkih projektila.
      2.2.1.   Svrha projekta
      Daljnje širenje i operativna uporaba balističkih projektila osposobljenih za isporuku OMU-a uzrokuje sve veću zabrinutost međunarodne zajednice, posebno tekući raketni programi u sjeveroistočnoj Aziji i Bliskom istoku, Jugoistočnoj Aziji, uključujući Iran i DNRK.
      Općenito, projekt će podržavati niz aktivnosti za borbu protiv širenja balističkih projektila koji su posebno usmjereni na podizanje svijesti o prijetnji, intenziviranje nastojanja da se poveća učinkovitost multilateralnih instrumenata, podupiranje inicijative za rješavanje tih posebnih izazova i pomaganje zainteresiranim zemljama da na nacionalnoj razini pojačaju svoje odgovarajuće sustave kontrole izvoza.
      2.2.2.   Opis projekta
      Objava dvaju dokumenata koji služe kao poticaj za razmišljanje godišnje (četiri tijekom trajanja ovog projekta). Moguće teme uključuju:

                  (a)

                  korištenje postojećih područja bez OMU-a kao primjera i mogućeg okvira za daljnje inicijative za zabranu balističkih projektila;

                  (b)

                  daljnje multilateralne mjere sprečavanja prijetnje širenja raketnog oružja i promicanje napora u vidu razoružanja u području balističkih projektila, s posebnim naglaskom na moguće mjere za uspostavu povjerenja;

                  (c)

                  kontrolni mehanizmi za izvoz i provoz;

                  (d)

                  ulogu nematerijalnog prijenosa tehnologije (ITT) u području balističkih projektila.

            2.2.3.   Očekivani rezultati projekta/pokazatelji

                  (a)

                  promicanje multilateralnih nastojanja obuzdavanja širenja projektila uključujući HCoC te MTCR povećava utjecaj EU-a u području neširenja projektila;

                  (b)

                  poticanje rasprave o novim inicijativama jačanja Kodeksa i MTCR-a i otvaranje vrata za daljnje inicijative;

                  (c)

                  poticanje neširenja projektila;

                  (d)

                  treba objaviti najmanje četiri dokumenta koji potiču na razmišljanje;

                  (e)

                  podizanje svijesti o tehnologiji dvojne namjene i pitanjima prijenosa znanja sprječava nenamjerni prijenos među državama članicama i povećava globalnu svijest o mehanizmu za kontrolu izvoza.

            2.2.4.   Korisnici projekta
      Unija i države članice imat će koristi od dokumenata koji služe kao poticaj za razmišljanje; o široj distribuciji odlučiti će VP u bliskom savjetovanju s državama članicama u okviru nadležne radne skupine Vijeća. Konačna će se odluka temeljiti na prijedlozima provedbenog subjekta u skladu s člankom 2. stavkom 2 ove Odluke.
      2.3.   Projekt 3.: Univerzalizacija HCoC-a – informativne aktivnosti
      2.3.1.   Svrha projekta
      Projektom će se podići svijest i o neširenju projektila i o HCoC-u organiziranjem nekoliko događaja čiji je cilj uključivanje država koje nisu potpisnice Kodeksa. U tu svrhu, organizirat će se događanja u Beču i New Yorku kako bi se izaslanstva UN-a uključila u okvir važnih događaja.
      2.3.2.   Opis projekta
      Projekt će omogućiti tri vrste događaja:

                  (a)

                  Financiranje četiri promotivna događaja (dva u svakom gradu) za potporu i HCoC-a i neširenja balističkih projektila koji će se održati u dva grada:

                              i.

                              u New Yorku, u okviru Prvog odbora Opće skupštine UN-a ili Pripremnih odbora Ugovora o neširenju nuklearnog oružja;

                              ii.

                              u Beču, u okviru HCoC-a ili drugih relevantnih aktivnosti UN-a u Beču.

                        U pogledu organizacije seminarâ:

                              i.

                              svaki seminar će trajati pola dana te će okupiti do 80 sudionika iz misija UN-a u New Yorku i Beču oko odabrane skupine govornika i dužnosnika EU-a;

                              ii.

                              bit će pozvano do 6 govornika;

                              iii.

                              bit će pozvan predsjedatelj HCoC-a;

                              iv.

                              na temelju ove Odluke bit će organizirani i financirani ograničeni ručkovi ili večere čiji je cilj uključivanje viših službenika iz odabranih zemalja koje vode viši predstavnik EU-a i stručnjaci.
                              U tu svrhu, provedbeni subjekt će predložiti za svaki događaj popis zemalja, od kojih će neke biti države koje nisu potpisnice Kodeksa. To će omogućiti sazivanje viših predstavnika koji se bave pitanjima neširenja nuklearnog oružja.

                  (b)

                  Financiranje triju regionalnih seminara informiranja koji bi se mogli odvijati u Latinskoj Americi (npr. Argentini, Brazilu, Čileu, Meksikuili državama koje nisu članice u Karipskom području), Bliskom istoku (npr. u zaljevskim zemljama, Bahreinu, Kataru ili Saudijskoj Arabiji) i Aziji (npr. Indoneziji ili Vijetnamu). Izbor lokacija obavit će se u dogovoru s VP-om uz blisko savjetovanje s državama članicama u okviru nadležne radne skupine Vijeća. Seminar će biti posvećen trendovima u širenju projektila i usmjerenosti na regionalna pitanja te će se baviti HCoC-om i praktičnim informacijama o tome kako biti država sudionica. Države potpisnice iz regije bit će pozvane na državnoj razini kako bi podijelile svoja iskustva s državama koje nisu potpisnice Kodeksa. Predsjedatelj HCoC-a će također biti pozvan dati izjavu i predsjedati sjednicom. Nazočnost može uključivati dužnosnike, diplomate, vojno osoblje, predstavnike međunarodnih organizacija, predstavnike EU-a, akademske zajednice itd.
                  U pogledu organizacije seminarâ:

                              i.

                              svaki će seminar trajati jedan dan;

                              ii.

                              na sudjelovanje se može pozvati do 50 osoba;

                              iii.

                              predsjedatelj HCoC-a bit će pozvan dati izjavu.

                  (c)

                  Do deset ciljanih misija stručnjaka za države koje nisu potpisnice Kodeksa. Oni će uglavnom ciljati na relevantne industrije, znanstvenu zajednicu, stručnjake za kontrolu izvoza i predstavnike civilnog društva. U suradnji s Centrima izvrsnosti Europske unije, dva stručnjaka o neširenju balističkih projektila iz provedbene agencije EU-a i jedan stručnjak EU-a vodit će misije na terenu u odabranim zemljama. Moguća odredišta mogu uključivati, ali nisu ograničena na Alžir, Bahrein, Boliviju, Brazil, Egipat, Indiju, Indoneziju, Izrael, Katar, Južnu Afriku, Kinu, Maleziju, Meksiko, Saudijsku Arabiju i Tajland. Konačan popis zemalja definirat će se u bliskoj suradnji s VP-om, kao i mogućnost zajedničkih demarševa u okviru napora u svrhu potpore koje provodi Odbor UN-a 1540. Nazočnost može uključivati dužnosnike, diplomate, vojno osoblje, akademike, industriju, istraživače itd. iz posjećene zemlje. Prioritet će se dati dužnosnicima i osobama koje odlučuju o politikama, diplomatima, relevantnom vojnom osoblju itd.
                  U pogledu organizacije:

                              i.

                              svaki seminar trajat će jedan dan;

                              ii.

                              može se pozvti do 25 osoba;

                              iii.

                              bit će pozvano 3 stručnjaka;

                              iv.

                              predsjedatelj HCoC-a bit će pozvan.

            2.3.3.   Očekivani rezultati projekta/pokazatelji

                  (a)

                  treba organizirati najmanje 4 promotivna događaja u New Yorku i Beču;

                  (b)

                  3 regionalna događanja okupila su važnu diplomatsku i akademsku zajednicu i omogućila nove perspektive o adhezijama;

                  (c)

                  deset misija stručnjaka obavljeno je u cilju poboljšanja univerzalizacije HCoC-a. Te misije su prikupile najmanje 20 donositelja odluka i dužnosnika i povećale razinu predanosti dužnosnika i donositelja odluka u posjećenim zemljama;

                  (d)

                  Podizanje svijesti o trendovima širenja projektila i posebno o Kodeksu u pogledu članica koje nisu potpisnice Kodeksa promiče rasprave o daljnjim naporima za zaustavljanje širenja projektila;

                  (e)

                  projekt potiče rasprave unutar i izvan Unije o budućim inicijativama;

                  (f)

                  projekt podiže profil širenja raketnog oružja kao strateškog izazova.

            2.3.4.   Korisnici projekta.
      U središtu pozornosti tih događaja bit će države koje nisu potpisnice, iako države potpisnice mogu biti povezane s određenim događajima iz političkih razloga. Sudionici bi trebali biti primarno vladini stručnjaci i viši dužnosnici.
      Konačni odabir država korisnica napravit će se u savjetovanju između provedbenog subjekta i VP-a, u bliskom savjetovanju s državama članicama u okviru nadležne radne skupine Vijeća.
      3.   TRAJANJE
      Sveukupno procijenjeno trajanje provedbe projekata iznosi 30 mjeseci.
      4.   PROVEDBENI SUBJEKT

                  (a)

                  FRS-u će se povjeriti tehnička provedba projekata;

                  (b)

                  sufinanciranje će ovisiti o FRS-u.

                  (c)

                  provedbeni subjekt će pripremiti:

                              i.

                              tromjesečna izvješća o provedbi projekata;

                              ii.

                              završno izvješće, ne kasnije od mjesec dana od završetka provedbe projekata.

                  (d)

                  izvješća se šalju VP-u;

                  (e)

                  FRS će osiguravati vidljivost doprinosa Unije, u skladu s njegovom veličinom.

            5.   SUDJELUJUĆE TREĆE STRANKE
      Projekti će se u potpunosti financirati u okviru ove Odluke. Stručnjaci iz država koje su potpisale Kodeks ili iz država koje nisu potpisnice mogu se smatrati sudjelujućim trećim strankama. Oni će djelovati u skladu sa standardnim pravilima FRS-a.

         (1)  Uredba Vijeća (EZ) br. 428/2009 od 5. svibnja 2009. o uspostavljanju režima Zajednice za kontrolu izvoza, prijenosa, brokeringa i provoza robe s dvojnom namjenom (SL L 134, 29.5.2009., str. 1.).


title: Odluka Vijeća 2006/675/ZVSP od 10. kolovoza 2006. o doprinosu Švicarske Konfederacije vojnoj operaciji Europske unije za pružanje potpore Misiji Organizacije Ujedinjenih naroda u Demokratskoj Republici Kongu (MONUC) tijekom izbornog postupka (operacija EUFOR DR Kongo)

text:
               18/Sv. 005

               HR

               Službeni list Europske unije

               41

         32006D0675

               L 276/109

               SLUŽBENI LIST EUROPSKE UNIJE

               10.08.2006.

      ODLUKA VIJEĆA 2006/675/ZVSP
   od 10. kolovoza 2006.
   o doprinosu Švicarske Konfederacije vojnoj operaciji Europske unije za pružanje potpore Misiji Organizacije Ujedinjenih naroda u Demokratskoj Republici Kongu (MONUC) tijekom izbornog postupka (operacija EUFOR DR Kongo)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 13. stavak 3.,
   budući da:

               (1)

               Dana 30. svibnja 2006. Odbor za politiku i sigurnost je u skladu s trećim podstavkom članka 25. Ugovora i člankom 10. stavkom 2. Zajedničke akcije Vijeća 2006/319/ZVSP od 27. travnja 2006. o vojnoj operaciji Europske unije za pružanje potpore Misiji Organizacije Ujedinjenih naroda u Demokratskoj Republici Kongu (MONUC) tijekom izbornog postupka (1) donio odluku MONUC SPT/1/2006 (2) i odluku MONUC SPT/2/2006 (3).

               (2)

               Na temelju preporuka zapovjednika operacije EU-a i Vojnog odbora Europske unije (VOEU) u vezi s doprinosom Švicarske Konfederacije, trebalo bi prihvatiti doprinos Švicarske Konfederacije.

               (3)

               U skladu s člankom 6. Protokola o stajalištu Danske priloženog Ugovoru o Europskoj uniji i Ugovoru o osnivanju Europske zajednice, Danska ne sudjeluje u izradi i provedbi odluka i mjera Europske unije u vezi s obrambenom politikom,

         ODLUČILO JE:
   Članak 1.
   1.   Ovim se prihvaća ponuđeni doprinos Švicarske Konfederacije operaciji EUFOR RD Kongo.
   2.   Švicarska Konfederacija zastupana je u Odboru sudjelujućih država osnovanom odlukom MONUC SPT/2/2006.
   Članak 2.
   Ova Odluka proizvodi pravne učinke na dan njezina donošenja.
   Članak 3.
   Ova Odluka objavljuje se u Službenom listu Europske unije.

      Sastavljeno u Bruxellesu 10. kolovoza 2006.

            Za Vijeće

            Predsjednik

         E. TUOMIOJA

      (1)  SL L 116, 29.4.2006., str. 98.

      (2)  SL L 197, 19.7.2006., str. 14.

      (3)  SL L 194, 14.7.2006., str. 31.


title: Odluka Komisije (EU) 2016/397 оd 16. ožujka 2016. o izmjeni Odluke 2014/312/EU o utvrđivanju ekoloških kriterija za dodjelu znaka za okoliš EU-a za boje i lakove za unutarnju i vanjsku primjenu (priopćeno pod brojem dokumenta C(2016) 1510) (Tekst značajan za EGP)

text:
                  18.3.2016

                  HR

                  Službeni list Europske unije

                  L 73/100

            ODLUKA KOMISIJE (EU) 2016/397
      оd 16. ožujka 2016.
      o izmjeni Odluke 2014/312/EU o utvrđivanju ekoloških kriterija za dodjelu znaka za okoliš EU-a za boje i lakove za unutarnju i vanjsku primjenu

            (priopćeno pod brojem dokumenta C(2016) 1510)

      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku za okoliš EU-a (1), a posebno njezin članak 8. stavak 2.,
      nakon savjetovanja s Odborom Europske unije za znak za okoliš,
      budući da:

                  (1)

                  Odlukom 2014/312/EU (2) utvrđeni su ekološki kriteriji za dodjelu znaka za okoliš EU-a za boje i lakove za unutarnju i vanjsku primjenu. Nakon što je donesena Odluka 2014/312/EU, DPx Fine Chemicals Austria GmbH, LSR Associates Ltd i Novasol S.A. zajednički su podnijeli registraciju Europskoj agenciji za kemikalije u skladu s Uredbom (EZ) br. 1907/2006 Europskog parlamenta i Vijeća (3). Registracijski dosje sadržavao je revidirana samorazvrstavanja za važan promotor adhezije i sredstvo za povezivanje, dihidrazid adipinske kiseline (ADH). U dostavljenom dosjeu navedeno je da je ADH samorazvrstan kao opasan za vodeni okoliš (kronična opasnost 2. kategorije) s povezanom oznakom upozorenja H411 (otrovno za vodeni okoliš s dugotrajnim učincima). ADH je sastavni dio polimernih disperzija koje se često upotrebljavaju u formulacijama boja i lakova na bazi vode radi produljenja životnog vijeka proizvoda. Bojama produljenoga životnog vijeka postiže se manje nepovoljan sveukupni utjecaj na okoliš tijekom njihova životnog vijeka jer je potrebno manje ponovnih bojanja. Prema dostupnim podacima na tržištu još nema jednako djelotvornih alternativa. Stoga je potrebno odobriti odstupanje od kriterija 5. iz Odluke 2014/312/EU za uporabu ADH-a u bojama i lakovima za koje je dodijeljen znak za okoliš EU-a u situacijama u kojima uporaba alternativnih materijala nije tehnički izvediva jer tako proizvedena boja ne bi imala potrebnu razinu funkcionalnosti za potrošača.

                  (2)

                  Usto je i metanol, koji je prema CLP-u (Uredba o razvrstavanju, označivanju i pakiranju tvari i smjesa) usklađeno razvrstan kao akutno toksičan (3. kategorija) s povezanim oznakama upozorenja H301 (otrovno ako se proguta), H311 (otrovno u dodiru s kožom) i H331 (otrovno ako se udahne) te specifično toksičan za ciljane organe nakon jednokratnog izlaganja (1. kategorija) s povezanom oznakom upozorenja H370 (uzrokuje oštećenje organa), prisutan kao rezidualna tvar u polimernim disperzijama koje se upotrebljavaju u bojama i lakovima. Metanol može nastati kao reakcijski proizvod ili nečistoća koja potječe iz sirovina u polimernim disperzijama, a njegov udio ovisi o udjelu veziva u boji. Stoga u mnogim slučajevima njegov udio prelazi trenutačnu graničnu vrijednost za rezidualne tvari iz Odluke 2014/312/EU. Te se sirovine upotrebljavaju da bi se postigla važna svojstva boja, primjerice veća otpornost na mokro trljanje koja je uvjet za znak za okoliš EU-a. Nadalje, tim se svojstvima pridonosi trajnosti boje, što ujedno znači manji negativni utjecaj na okoliš tijekom životnog vijeka boje jer je potrebno manje ponovnih bojanja. Prema podacima o tržištu koje su dostavili nositelji dozvola za znak za okoliš EU-a, zbog te razvrstanosti ADH-a i metanola trenutačno se za mnoge boje i lakove za koje je na temelju Odluke Komisije 2009/543/EZ (4) i Odluke Komisije 2009/544/EZ (5) dodijeljen znak za okoliš EU-a ne može obnoviti dozvola za znak za okoliš EU-a. Stoga je potrebno odobriti odstupanje od kriterija 5. iz Odluke 2014/312/EU za uporabu metanola u bojama i lakovima za koje je dodijeljen znak za okoliš EU-a u situacijama u kojima nije tehnički moguće zamijeniti funkcionalne sirovine koje mogu biti izvor metanola u proizvodu.

                  (3)

                  Nakon što je donesena Odluka 2014/312/EU, 3-jodo-2-propinil-butil-karbamat (IPBC), važno sredstvo za zaštitu suhog sloja, usklađeno je razvrstan prema CLP-u kao opasan za vodeni okoliš (akutna toksičnost 1. kategorije) s povezanom oznakom upozorenja H400 (vrlo otrovno za vodeni okoliš) i opasan za vodeni okoliš (kronična toksičnost 1. kategorije) s povezanom oznakom upozorenja H410 (vrlo otrovno za vodeni okoliš s dugotrajnim učincima). To se sredstvo upotrebljava u vanjskim proizvodima, posebno u vlažnim klimama, za sprječavanje rasta mikroba na proizvodima. Zbog njegove glavne funkcije i činjenice da u vrijeme donošenja te Odluke nije bilo dostupnih zamjena, prisutnost IPBC-a u bojama za koje je dodijeljen znak za okoliš EU-a odobrena je kao odstupanje. Međutim, zbog novog usklađenog razvrstavanja konačni je proizvod razvrstan kao opasan za vodeni okoliš (kronična toksičnost 3. kategorije) s obvezom navođenja povezane oznake upozorenja H412 (štetno za vodeni okoliš s dugotrajnim učincima) na etiketi ako je koncentracija IPBC-a veća od 0,25 % masenog udjela. U skladu s Odlukom 2014/312/EU konačni proizvod ne smije biti razvrstan kao opasan za vodeni okoliš, čak ni uz dopuštenu uporabu IPBC-a do granične vrijednosti koncentracije od 0,65 %. Kako bi se omogućila uporaba aIPBC-a u bojama u koncentraciji od najviše 0,65 %, potrebno je dopustiti označavanje konačnog proizvoda oznakom upozorenja H412.

                  (4)

                  Radi dosljednosti i na temelju definicije iz članka 2. točke 20. Odluke 2014/312/EU, prema kojoj su „prozirni” i „poluprozirni” sinonimi, tekst kriterija 3.(a) i povezano upućivanje u tablici 2. trebalo bi izmijeniti.

                  (5)

                  Kriterijem 5. iz Odluke 2014/312/EU i unosima 1.(a), 1.(b) i 1.(c) u Dodatku toj Odluci utvrđena su ograničenja i pravila za uporabu sredstava za zaštitu prema njihovu statusu na temelju Uredbe (EU) br. 528/2012 Europskog parlamenta i Vijeća (6), kojom je utvrđen sustav Unije za odobravanje aktivnih tvari u određenim vrstama biocidnih proizvoda. Kako bi se osigurala dosljednost i usklađenost tih ograničenja i pravila s Uredbom (EU) br. 528/2012, u Odluci 2014/312/EU trebalo bi pojasniti sljedeće: (a) definicije „konzervansi za gotove proizvode” i „sredstva za zaštitu suhog sloja” trebale bi sadržavati upućivanje na članak 3. stavak 1. točku (c) Uredbe (EU) br. 528/2012; (b) trebalo bi razjasniti da bi se pravila i uvjeti za konzervanse za gotove proizvode i sredstva za zaštitu suhog sloja iz unosa 1. u Dodatku trebali primjenjivati na aktivne tvari koje se ispituju radi odobrenja ili su odobrene za uporabu u određenim vrstama biocidnih proizvoda i na koje se mogu primjenjivati i uvjeti odobrenja; (c) upućivanje na Direktivu 98/8/EZ Europskog parlamenta i Vijeća (7) trebalo bi izbrisati iz unosa 1. u Dodatku jer je ta Direktiva stavljena izvan snage; (d) upućivanje na članak 58. stavak 3. Uredbe (EU) br. 528/2012 trebalo bi izbrisati iz zahtjeva u pogledu verifikacije utvrđenih u unosima 1.(a), 1.(b) i 1.(c) u Dodatku jer se taj stavak primjenjuje samo u posebnim slučajevima.

                  (6)

                  Odluku 2014/312/EU stoga bi trebalo na odgovarajući način izmijeniti.

                  (7)

                  Mjere predviđene ovom Odlukom u skladu su s mišljenjem Odbora osnovanog na temelju članka 16. Uredbe (EZ) br. 66/2010,

            DONIJELA JE OVU ODLUKU:
      Članak 1.
      Odluka 2014/312/EU mijenja se kako slijedi:

                  1.

                  U članku 2. definicije „konzervansi za gotove proizvode” i „sredstva za zaštitu suhog sloja” iz točaka 10. i 11. zamjenjuju se sljedećim:

                              „10.

                              ‚konzervansi za gotove proizvode’ aktivne su tvari u smislu članka 3. stavka 1. točke (c) Uredbe (EU) br. 528/2012 Europskog parlamenta i Vijeća (*) koje se rabe u vrsti proizvoda 6 kako je opisana u Prilogu V. toj Uredbi. Upotrebljavaju se posebno za zaštitu gotovih proizvoda tijekom skladištenja kontroliranjem mikrobnog kvarenja proizvoda radi osiguranja njihove trajnosti te za zaštitu boja za nijansiranje u strojevima;

                              11.

                              ‚sredstva za zaštitu suhog sloja’ aktivne su tvari u smislu članka 3. stavka 1. točke (c) Uredbe (EU) br. 528/2012 koje se rabe u vrsti proizvoda 7 kako je opisana u Prilogu V. toj Uredbi, posebno za zaštitu slojeva ili premaza kontroliranjem mikrobnog kvarenja ili rasta algi radi očuvanja početnih svojstava površine materijala ili predmeta;

                     (*)  Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.).”"

                  2.

                  Prilog se mijenja kako je navedeno u Prilogu ovoj Odluci.

            Članak 2.
      Ova je Odluka upućena državama članicama.

         Sastavljeno u Bruxellesu 16. ožujka 2016.

               Za Komisiju

            Karmenu VELLA

               Član Komisije

         (1)  SL L 27, 30.1.2010., str. 1.

         (2)  Odluka Komisije 2014/312/EU оd 28. svibnja 2014. o utvrđivanju ekoloških kriterija za dodjelu znaka za okoliš EU-a za boje i lakove za unutarnju i vanjsku primjenu (SL L 164, 3.6.2014., str. 45.).

         (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str. 1.).

         (4)  Odluka Komisije 2009/543/EZ od 13. kolovoza 2008. o uspostavi ekoloških kriterija za dodjelu znaka za okoliš Zajednice za vanjske boje i lakove (SL L 181, 14.7.2009., str. 27.).

         (5)  Odluka Komisije 2009/544/EZ od 13. kolovoza 2008. o utvrđivanju ekoloških kriterija za dodjelu znaka za okoliš Zajednice za unutrašnje boje i lakove (SL L 181, 14.7.2009., str. 39.).

         (6)  Uredba (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (SL L 167, 27.6.2012., str. 1.).

         (7)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

         PRILOG
         Prilog Odluci 2014/312/EU mijenja se kako slijedi:

                     1.

                     Peti stavak kriterija 3.(a) „Razmazivost” zamjenjuje se sljedećim: „Neprozirni temeljni i osnovni premazi imaju razmazivost od najmanje 8 m2 po litri proizvoda. Neprozirni temeljni premazi s posebnim nepropusnim/brtvenim svojstvima, prodirućim/vezivnim svojstvima i temeljni premazi s posebnim adhezivnim svojstvima imaju razmazivost od najmanje 6 m2 po litri proizvoda.”

                     2.

                     Tekst „6 m2/L (nije neproziran)” u kriteriju 3. (Učinkovitost pri uporabi), tablici 2., u osmom i devetom stupcu koji se odnose na „Temeljni premaz (g)” te „Osnovni i temeljni premaz (h)”, u oba stupca zamjenjuje se sljedećim: „6 m2/L (bez posebnih svojstava)”.

                     3.

                     Dodatak se mijenja kako slijedi:

                                 (a)

                                 u prvom unosu na popisu ograničenja i odstupanja za opasne tvari, „1. Konzervansi dodani kolorantima, vezivima i konačnom proizvodu” odjeljak „(i.) Pravila koja se odnose na status autorizacije biocida” zamjenjuje se sljedećim:
                                 „(i.)   Pravila koja se odnose na status autorizacije konzervansa
                                 Formulacije boje sadržavaju samo aktivne tvari (u smislu članka 3. stavka 1. točke (c) Uredbe (EU) br. 528/2012) koje ispunjavaju zahtjeve iz unosa 1.(a), 1.(b) i 1.(c) (prema potrebi) i koje su odobrene u skladu s člankom 9. stavkom 2. Uredbe (EU) br. 528/2012 za uporabu u vrsti proizvoda 6 u slučaju zahtjeva iz 1.(a) i 1.(b) ili vrsti proizvoda 7 u slučaju zahtjeva 1.(c), ili su uključene u Prilog I. toj Uredbi. Nadalje, procjena rizika pri profesionalnoj i potrošačkoj (neprofesionalnoj) uporabi mora biti navedena u izvješću o procjeni. Podnositelji zahtjeva trebali bi pogledati najnoviji popis odobrenih aktivnih tvari EU-a (*) i Prilog I. toj Uredbi.
                                 Formulacije boje mogu sadržavati konzervanse za koje je dostavljen spis i koji su u postupku evaluacije do donošenja odluke o odobrenju u prijelaznom razdoblju sve do donošenja pozitivne odluke o odobravanju aktivne tvari ili o njezinom uvrštavanju u Prilog I. toj Uredbi.

                                    (*)  ECHA, Biocidne aktivne tvari – popis odobrenih aktivnih tvari, http://www.echa.europa.eu/web/guest/information-on-chemicals/biocidal-active-substances”;"

                                 (b)

                                 na popisu ograničenja i odstupanja za opasne tvari unosi „1.(a) Konzervansi za gotove proizvode” i „1.(b) Konzervansi (koloranti) za strojno nijansiranje” zamjenjuju se sljedećim:

                                                         „(a)

                                                         Konzervansi za gotove proizvode

                                                Primjenjivost:

                                             svi proizvodi, osim ako je drukčije navedeno

                                             Konzervansi za gotove proizvode koji su razvrstani u sljedeće razrede opasnosti za koje vrijedi odstupanje mogu se koristiti u proizvodima sa znakom zaštite okoliša:

                                                Razvrstavanja za koja vrijedi odstupanje: H331 (R23), H400 (R50), H410 (R50/53), H411 (R51/53), H412 (R52/53), H317 (R43)
                                             U pogledu konzervansa za gotove proizvode koji su razvrstani u ove razrede opasnosti za koje vrijedi odstupanje moraju se ispuniti i sljedeći uvjeti odstupanja:

                                                         —

                                                         Ukupna koncentracija ne smije biti viša od 0,06 % masenog udjela.

                                                         —

                                                         Tvari razvrstane kao H400 (R50) i/ili H410 (R50/53) ne smiju biti bioakumulacijske. Tvari koje nisu bioakumulacijske imaju log Kow ≤ 3,2 ili biokoncentracijski faktor (BCF) ≤ 100.

                                                         —

                                                         Za tvari koje su odobrene za uporabu ili su uključene u Prilog I. Uredbi (EU) br. 528/2012 dostavljaju se dokazi da su za boju ispunjeni uvjeti za odobrenje.

                                                         —

                                                         Kada se upotrebljavaju konzervansi koji su izvori formaldehida, udio formaldehida u konačnom proizvodu i emisije formaldehida iz njega moraju biti u skladu sa zahtjevima u pogledu ograničenja te tvari iz unosa 7.(a).

                                                Konzervansi za gotove proizvode

                                                Ukupno u konačnom proizvodu: 0,060 % masenog udjela

                                                Verifikacija:

                                             Deklaracija podnositelja zahtjeva i njegova dobavljača veziva u pogledu aktivne tvari u konačnom proizvodu i njegovu vezivu, zajedno s CAS brojevima i razvrstavanjima.
                                             Podnositelj zahtjeva u deklaraciju uključuje svoje izračune koncentracije aktivne tvari u konačnom proizvodu.
                                             Naznačene su sve proizvedene aktivne tvari kod kojih 50 % ili više čestica u raspodjeli veličine čestica imaju jednu ili više vanjskih dimenzija u rasponu od 1 nm do 100 nm.

                                             Posebne granične vrijednosti koncentracija primjenjuju se na sljedeće konzervanse:

                                                Granična vrijednost koncentracije

                                                         i.

                                                         cink-pirition

                                             0,050 %

                                                         ii.

                                                         N-(3-aminopropil)-N-dodecilpropan-1,3-diamin

                                             0,050 %

                                                         (b)

                                                         Konzervansi (koloranti) za strojno nijansiranje

                                             Razvrstavanja prema opasnosti za koja vrijede odstupanje i uvjeti odstupanja navedeni u unosu 1.(a) primjenjuju se i na konzervanse koji se koriste radi zaštite boja za nijansiranje dok se nalaze u strojevima, a prije miješanja s osnovnim bojama.
                                             Konzervansi dodani radi zaštite boja u strojevima ne smiju prelaziti ukupno 0,20 % masenog udjela.
                                             Sljedeći konzervansi podliježu određenim najvišim graničnim vrijednostima koncentracije u odnosu na njihov udjel u ukupnoj količini konzervansa u kolorantu:

                                                Ukupno konzervansa u kolorantu:

                                             0,20 % masenog udjela

                                                Verifikacija:

                                             Deklaracija podnositelja zahtjeva i njegova dobavljača sredstva za nijansiranje u pogledu aktivne tvari u konačnom proizvodu i njegovu vezivu, zajedno s CAS brojevima i razvrstavanjima.
                                             Podnositelj zahtjeva u deklaraciju uključuje izračune koncentracija aktivne tvari u konačnom proizvodu za nijansiranje.
                                             Naznačene su sve proizvedene aktivne tvari kod kojih 50 % ili više čestica u raspodjeli veličine čestica imaju jednu ili više vanjskih dimenzija u rasponu od 1 nm do 100 nm.”;

                                                         i.

                                                         3-jodo-2-propinil-butil-karbamat (IPBC)

                                             0,10 %

                                                         ii.

                                                         cink-pirition

                                             0,050 %

                                                         iii.

                                                         N-(3-aminopropil)-N-dodecilpropan-1,3-diamin

                                             0,050 %

                                 (c)

                                 na popisu ograničenja i odstupanja za opasne tvari unos „1.(c) Konzervansi za zaštitu suhog sloja” zamjenjuje se sljedećim:

                                                         „(c)

                                                         Konzervansi za zaštitu suhog sloja

                                                Primjenjivost:

                                             boje za vanjsku primjenu, boje za unutarnju primjenu za posebne namjene

                                             Konzervansi za zaštitu suhog sloja i njihovi stabilizatori koji su razvrstani u sljedeće razrede opasnosti za koje vrijedi odstupanje mogu se upotrebljavati u svim proizvodima za vanjsku primjenu i samo određenim proizvodima za unutarnju primjenu:

                                                Razvrstavanja za koja vrijedi odstupanje: H400 (R50), H410 (R50/53), H411 (R51/53), H412 (R52/53), H317 (R43)
                                             U pogledu sredstava za zaštitu suhog sloja koja su razvrstana u ove razrede opasnosti za koje vrijedi odstupanje moraju se ispuniti i sljedeći uvjeti odstupanja:

                                                         —

                                                         Ukupna koncentracija ne smije biti viša od 0,10 % masenog udjela ili 0,30 % masenog udjela (prema potrebi).

                                                         —

                                                         tvari razvrstane kao H400 (R50) i/ili H410 (R50/53) ne smiju biti bioakumulacijske. Tvari koje nisu bioakumulacijske imaju log Kow ≤ 3,2 ili biokoncentracijski faktor (BCF) ≤ 100.

                                                         —

                                                         Za tvari koje su odobrene za uporabu ili su uključene u Prilog I. Uredbi (EU) br. 528/2012 dostavljaju se dokazi da su za boju ispunjeni uvjeti za odobrenje.

                                                   Veći ukupni zbroj i odstupanje od zahtjeva u kriteriju 5.(a) čime se dopušta da konačni proizvod bude razvrstan kao opasan za vodeni okoliš (kronična opasnost 3. kategorije) te da ima oznaku upozorenja H412 primjenjuju se isključivo na uporabu sljedećih konzervansa za zaštitu suhog sloja za navedene primjene:

                                                Konzervansi za zaštitu suhog sloja

                                                Ukupno u konačnom proizvodu:

                                                         unutarnje boje koje su namijenjene za uporabu u prostorima velike vlažnosti, uključujući kuhinje i kupaonice
                                                         0,10 % masenog udjela

                                                         sve boje za vanjsku primjenu
                                                         0,30 % masenog udjela

                                                Verifikacija:

                                             Deklaracija podnositelja zahtjeva i njegova dobavljača veziva u pogledu aktivne tvari u konačnom proizvodu i njegovu vezivu, zajedno s CAS brojevima i razvrstavanjima.
                                             Podnositelj zahtjeva u deklaraciju uključuje svoje izračune koncentracije aktivnih tvari u konačnom proizvodu.
                                             Naznačene su sve proizvedene aktivne tvari kod kojih 50 % ili više čestica u raspodjeli veličine čestica imaju jednu ili više vanjskih dimenzija u rasponu od 1 nm do 100 nm.”;

                                             3-jodo-2-propinil-butil-karbamat (IPBC) kombinacije
                                             Vanjske boje i lakovi

                                                Ukupno za boje za vanjsku primjenu

                                                za kombinacije IPBC:

                                             0,650 %

                                             Posebne granične vrijednosti koncentracija primjenjuju se na sljedeće konzervanse:

                                             cink-pirition

                                             0,050 %

                                 (d)

                                 na popisu ograničenja i odstupanja za opasne tvari dodaje se unos „8. Tvari u sredstvima za vezivanje i polimernim disperzijama” kako slijedi:

                                                         „8.

                                                         Tvari u sredstvima za vezivanje i polimernim disperzijama

                                                         (a)

                                                         Veziva i sredstva za povezivanje

                                                Primjenjivost:

                                                         —

                                                         unutarnji/vanjski rub

                                                         —

                                                         ukrašavanje, zaštita i premazivanje drva

                                                         —

                                                         premazi metala

                                                         —

                                                         podni premazi

                                                         —

                                                         premazi visokog sjaja

                                                         —

                                                         arhitektonski i ukrasni premaz

                                             Dihidrazid adipinske kiseline (ADH) upotrijebljen je kao promotor adhezije ili sredstvo za povezivanje

                                             1,0 % masenog udjela

                                                Provjera:

                                             Podnositelji zahtjeva i njihovi dobavljači sirovina dostavljaju deklaraciju potkrijepljenu izračunima i analitičkim izvješćem o ispitivanju.

                                                         (b)

                                                         Reakcijski proizvodi i ostaci

                                                Primjenjivost:

                                             proizvodi s polimernim vezivima

                                             Prisutnost rezidualnog metanola ograničena je ovisno o udjelu veziva u konačnom proizvodu.

                                                Verifikacija:

                                             Podnositelji zahtjeva i njihovi dobavljači sirovina dostavljaju deklaraciju potkrijepljenu izračunima i analitičkim izvješćem o ispitivanju.”

                                                         —

                                                         udio veziva u konačnom proizvodu više od 10 % i do 20 %

                                             0,02 % masenog udjela

                                                         —

                                                         udio veziva u konačnom proizvodu više od 20 % i do 40 %

                                             0,03 % masenog udjela

                                                         —

                                                         udio veziva u konačnom proizvodu više od 40 %

                                             0,05 % masenog udjela


title: Odluka Izvršnog odbora od 21. travnja 1998. o djelatnostima radne skupine (SCH/Com-ex (98)1 rev.2)

text:
               19/Sv. 009

               HR

               Službeni list Europske unije

               135

         41998D0002

               L 239/191

               SLUŽBENI LIST EUROPSKE UNIJE

               21.04.1998.

         ODLUKA IZVRŠNOG ODBORA
   od 21. travnja 1998.
   o djelatnostima radne skupine
   (SCH/Com-ex (98)1 rev.2)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članak 6. spomenute Konvencije,
   ODLUČIO JE:
   S obzirom na povećanje broja stranih državljana koji useljavaju u schengenske države, a posebno državljana Iraka i drugih država, potrebno je, u kontekstu preporuka koje su već dane ili se o njima raspravlja u Europskoj uniji, pojačati kontrole vanjskih granica i poduzeti praktične korake kako bi se poduprla učinkovitost takvih kontrola u skladu sa zajedničkim planom.
   U skladu s pravilom o posebnim ovlastima, moguće je u okviru Schengena se ponajprije usredotočiti na čimbenike privlačenja ovih nepravilnih imigracijskih kretanja bez zanemarivanja činjenice da se druga tijela suočavaju s uzrocima ovog fenomena u regijama podrijetla i tranzita.
   Izvršni odbor predlaže da schengenske države odmah počnu provoditi sljedeće mjere za kontrole vanjskih granica te da istodobno uzmu u obzir preporuke sastavljene u okviru Europske unije i drugim područjima i naglašavajući potrebu poduzimanja odgovarajućih koraka u provedbi Dublinske konvencije:

               —

               jačanje kontrola ulaska na vanjskim granicama raspoređivanjem dodatnog osoblja i moderne tehnologije,

               —

               osiguranje područja zračnih luka koje nisu dostupne javnosti u vezi s letovima izvan schengenskog područja i putnicima u tranzitu; paralelne mjere u lukama za međunarodni promet,

               —

               odredba o uzajamnoj pomoći u početnom i daljnjem osposobljavanju kako osoblja odgovornog za obavljanje kontrola u zračnim lukama i lukama tako i osoblja u zračnim lukama, primjerice programima bilateralne razmjene; veća upotreba i uzajamno pružanje moderne tehnologije i povećanje broja raspoređenog osoblja,

               —

               nadzor trajekata kako tijekom ukrcaja tako i kod isplovljavanja,

               —

               provedba i poticanje usklađivanja sankcija i dogovora s prijevoznicima nezakonitih useljenika u schengenski prostor,

               —

               obavljanje predukrcajnih kontrola na točkama polazaka koje su visokog rizika koje se treba precizirati,

               —

               razmjena informacija o smjerovima i modus operandiju koji se koriste za krijumčarenje imigranata, jačanje praktične suradnje između policijskih službi i tijela zaduženih za kontrolu granice, jačanje suradnje između navedenih tijela i časnika za vezu iz schengenskih država koji rade u trećim zemljama; razmjena službenika iz država ugovornica putem uzajamnih sporazuma u svrhu nadzora učinkovitosti mjera za sprečavanje nezakonitog useljavanja,

               —

               u skladu s nacionalnim pravom, uzimanje otisaka prstiju za svakog stranog državljanina koji ulazi protuzakonito u schengenski prostor čiji se identitet ne može utvrditi sa sigurnošću na temelju važećih isprava; čuvanje otisaka prstiju u svrhu informiranja tijela u drugim schengenskim državama; načela mjerodavnog prava u Europskoj uniji o zaštiti osobnih podataka treba poštovati,

               —

               u skladu s nacionalnim pravom, sprečavanje bijega stranih državljana koji su protuzakonito ušli u schengenski prostor i čiji se identitet ne može sa sigurnošću utvrditi, bilo do vremena kad je njihov identitet sa sigurnošću utvrđen ili do vremena kad su mjere koje zahtijeva policija zadužena za strance naređene i provedene,

               —

               trenutačno protjerivanje stranih državljana koji su nezakonito ušli na područje država ugovornica ukoliko nemaju pravo ostati,

               —

               podržavanje pregovora o sporazumima o ponovnom prihvatu između schengenskih država s jedne i Turske, Češke Republike, Slovačke Republike, Mađarske, Slovenije s druge strane,

               —

               poboljšanje praktične suradnje između schengenskih država u primjeni Dublinske konvencije.

         Ove se mjere provode:

               —

               uz poštivanje nacionalnog suvereniteta svake od država,

               —

               u skladu s pravom država ugovornica, drugim riječima, ako to nacionalno pravo dopušta,

               —

               ne dovodeći u pitanje odredbe postojećih bilateralnih sporazuma,

               —

               u skladu s Konvencijom o provedbi Schengenskog sporazuma, a posebno u vezi s njezinim člancima 134. i 142., posebno u vezi s Dublinskom konvencijom.

         S obzirom na potrebu za usmjeravanjem provedbe navedenih mjera i praćenja njihova razvoja, od Predsjedništva se zahtijeva osnivanje radne skupine sastavljene barem od predstavnika šest najugroženijih država. Radna skupina bi se trebala sastajati u kratkim vremenskim razmacima i podnijeti izvješće sljedećem Izvršnom odboru.
   Ova se Odluka provodi kao nadopuna akcijskom planu EU-a. Potrebna koordinacija obavlja se na razini Odbora K4 i Središnje skupine.

      U Bruxellesu 21. travnja 1998.

            Predsjedatelj

         J. VANDE LANOTTE